
Tietoa Hallituskaudet 2015-2023 -käännösmuistista 

Hallituskaudet 2015-2023 -käännösmuisti on lisensoitu Creative Commons Nimeä 4.0 Kansainvälinen -lisenssillä. Lisenssiä voi tarkastella osoitteessa http://creativecommons.org/licenses/by/4.0/.

Käännösmuisti on tarkoitettu tueksi valtionhallinnon tekstejä kääntäville. Tiedosto on tmx-muodossa ja sen voi importoida useimpiin käännösmuistiohjelmiin.

Muisti sisältää ministeriöiden kyseisten hallituskausien aikana julkaisemia suomenkielisiä keskeisiä politiikkaraportteja ja niiden englannin- tai ruotsinkielisiä käännöksiä. Suomi-englanti -muisti sisältää noin 65 000 käännösyksikköä ja suomi-ruotsi -muisti noin 34 000 käännösyksikköä.

Käännösyksiköissä voi olla teknisistä muunnostöistä johtuvia kirjoitusvirheitä, esimerkiksi ylimääräisiä tavuviivoja tai puuttuvia yhdysviivoja, mikä voi vaikuttaa hakuihin. 

Muisti on tarkoitettu vain referenssiaineistoksi. Sen käyttö edellyttää aina tapauskohtaista harkintaa, eikä sitä tule missään olosuhteissa soveltaa sellaisenaan.

Valtioneuvoston kanslia ei vastaa muistiaineistossa mahdollisesti esiintyvistä käännös- ja/tai asiavirheistä. 

Sisältöön ja käännösvastineisiin liittyvissä kysymyksissä voi ottaa yhteyttä valtioneuvoston kanslian käännös- ja kielitoimialaan (termineuvonta.vnk@gov.fi).


